CELEX: 
Language: hu
Date: 2021-11-22 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/2397 európai parlamenti és tanácsi irányelv IV. mellékletének módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről szóló, 2017. december 12-i (EU) 2017/2397 európai parlamenti és tanácsi irányelv
                  1
                32. cikke előírja, hogy amennyiben az irányelv alapján elfogadott felhatalmazáson alapuló jogi aktusok szabványokra hivatkoznak, akkor a Bizottság a szóban forgó szabványok teljes szövegét beilleszti ezekbe a felhatalmazáson alapuló jogi aktusba, és a vonatkozó hivatkozást feltünteti, vagy naprakésszé teszi, valamint az alkalmazás kezdőnapját a IV. mellékletbe beviszi.
            
            
               Az érintett szabványok teljes szövege szerepel az (EU) 2017/2397 európai parlamenti és tanácsi irányelvnek a kompetenciákra és a kapcsolódó ismeretekre és készségekre, a gyakorlati vizsgákra, a szimulátorok jóváhagyására és az egészségi alkalmasságra vonatkozó szabványok tekintetében történő kiegészítéséről szóló, 2019. augusztus 2-i (EU) 2020/12 felhatalmazáson alapuló bizottsági irányelvben
                  2
               .
            
            
               Az (EU) 2020/12 felhatalmazáson alapuló bizottsági irányelv hivatkozik a belvízi hajózási szabványok kidolgozásáért felelős európai bizottság (CESNI) szabványaira.
            
            
               E felhatalmazáson alapuló jogi aktus tervezetének célja az (EU) 2020/12 irányelvben említett szabványokra való hivatkozás és az alkalmazás kezdőnapjainak rögzítése a IV. mellékletben.
            
            
               2018. november 8-i ülésén a CESNI elfogadta a belvízi hajózási képesítések európai szabványának (European Standard for Qualifications in Inland Navigation, ES-QIN) első változatát, amely tartalmazta a következő szabványokat
                  3
               :
            
            
               –az egészségi alkalmassági követelményeket érintő szabványok (CESNI 2018-II-2 határozat),
            
            
               –az üzemeltetési szintre vonatkozó kompetenciakövetelmények (CESNI 2018-II-3 határozat),
            
            
               –az irányítási szintre vonatkozó kompetenciakövetelmények (CESNI 2018-II-4 határozat),
            
            
               –a személyhajózási szakemberekre vonatkozó kompetenciakövetelmények (CESNI 2018-II-5 határozat),
            
            
               –a tengeri jellegű belvízi utakon való hajózásra vonatkozó kompetenciakövetelmények (CESNI 2018-II-6 határozat),
            
            
               –a radar segítségével történő hajózásra vonatkozó kompetenciakövetelmények (CESNI 2018-II-7 határozat),
            
            
               –a cseppfolyósított földgázzal (LNG) foglalkozó szakemberekre vonatkozó kompetenciakövetelmények (CESNI 2018-II-8 határozat),
            
            
               –a radar segítségével történő hajózásra vonatkozó különleges engedély megszerzéséhez szükséges gyakorlati vizsga követelményei (CESNI 2018-II-9 határozat),
            
            
               –a személyhajózási szakemberek képesítő bizonyítványának megszerzéséhez szükséges gyakorlati vizsga követelményei (CESNI 2018-II-10 határozat),
            
            
               –a cseppfolyósított földgázzal (LNG) foglalkozó szakemberek képesítő bizonyítványának megszerzéséhez szükséges gyakorlati vizsga követelményei (CESNI 2018-II-11 határozat),
            
            
               –a hajóvezetők képesítő bizonyítványának megszerzéséhez szükséges gyakorlati vizsga követelményei (CESNI 2018-II-12 határozat),
            
            
               –a hajóvezetők képesítő bizonyítványának megszerzéséhez szükséges gyakorlati vizsga keretében végzett, felügyelettel kapcsolatos kiegészítő modulra vonatkozó követelmények (CESNI 2018-II-13 határozat),
            
         
         
            
               –a hajókezelő szimulátorokra és a radarszimulátorokra vonatkozó műszaki és funkcionális követelmények (CESNI 2018-II-14 határozat),
            
            
               –a hajókezelő szimulátorok és a radarszimulátorok jóváhagyásának adminisztratív eljárására vonatkozó követelmények (CESNI 2018-II-15 határozat).
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság a tervezetről konzultált a belvízi hajózás szociális kérdéseivel foglalkozó bizottsági szakértői csoporttal.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az (EU) 2017/2397 irányelv 32. cikkével összhangban, amennyiben az irányelv alapján elfogadott felhatalmazáson alapuló jogi aktusok szabványokra hivatkoznak, akkor a Bizottság a vonatkozó hivatkozást feltünteti, vagy naprakésszé teszi, valamint az alkalmazás kezdőnapját a IV. mellékletbe beviszi.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.11.22.)
            
            
               az (EU) 2017/2397 európai parlamenti és tanácsi irányelv IV. mellékletének módosításáról
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a belvízi hajózásban szükséges szakmai képesítések elismeréséről, valamint a 91/672/EGK és a 96/50/EK tanácsi irányelv hatályon kívül helyezéséről szóló 2017. december 12-i (EU) 2017/2397 európai parlamenti és tanácsi irányelvre
                  4
                és különösen annak 32. cikkére,
            
            
               mivel:
            
            
               (1)Az (EU) 2017/2397 irányelv 32. cikkével összhangban, amennyiben az irányelv alapján elfogadott felhatalmazáson alapuló jogi aktusok szabványokra hivatkoznak, akkor a Bizottság a vonatkozó hivatkozást feltünteti, vagy naprakésszé teszi, valamint az alkalmazás kezdőnapját a IV. mellékletbe beviszi.
            
            
               (2)Az (EU) 2017/2397 európai parlamenti és tanácsi irányelvnek a kompetenciákra és a kapcsolódó ismeretekre és készségekre, a gyakorlati vizsgákra, a szimulátorok jóváhagyására és az egészségi alkalmasságra vonatkozó szabványok tekintetében történő kiegészítéséről szóló, 2019. augusztus 2-i (EU) 2020/12 felhatalmazáson alapuló bizottsági irányelv
                  5
                hivatkozik a belvízi hajózási szabványok kidolgozásáért felelős európai bizottság (CESNI) szabványaira.
            
            
               (3)Az (EU) 2017/2397 irányelv IV. mellékletét ezért ennek megfelelően módosítani kell,
            
            
               ELFOGADTA EZT A RENDELETET:
            
            
               1. cikk
            
            
               Az (EU) 2017/2397 irányelv IV. mellékletének helyébe e rendelet mellékletének szövege lép.
            
         
         
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2021.11.22.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        HL L 345., 2017.12.27., 53. o.
               
               
                  
                     (2)
                  
                        HL L 6., 2020.1.10., 15. o.
               
               
                  
                     (3)
                  
                        A Tanács (EU) 2018/1663 határozata (2018. november 6.) a belvízi hajózási szabványok kidolgozásáért felelős európai bizottságban és a Rajnai Hajózási Központi Bizottságban a belvízi hajózási szakmai képesítésekre vonatkozó európai szabványok elfogadásával kapcsolatban az Európai Unió által képviselendő álláspontról (HL L 278., 2018.11.8., 20. o.).
               
               
                  
                     (4)
                  
                        HL L 345., 2017.12.27., 53. o.
               
               
                  
                     (5)
                  
                        HL L 6., 2020.1.10., 15. o.
               
            
      
    ---documentbreak--- 
      
         
         
            
               MELLÉKLET
            
            
            
               „IV. MELLÉKLET
            
            
               Alkalmazandó követelmények
            
            
               A. táblázat
            
            
                     
                        Hatály, cikk
                     
                  
                  
                     
                        Megfelelőségi követelmények
                     
                  
                  
                     
                        Alkalmazás kezdete
                     
                  
               
                     
                        Gyakorlati vizsgák, 17. cikk (4) bekezdés
                     
                  
                  
                     
                        ES-QIN 2018, különösen a 2018-II-9, 2018-II-10, 2018-II-11, 2018-II-12 és 2018-II-13 CESNI-határozatok révén.
                     
                  
                  
                     
                        2022.1.18.
                     
                  
               
                     
                        Szimulátorok jóváhagyása, 21. cikk (2) bekezdés
                     
                  
                  
                     
                        ES-QIN 2018, különösen a 2018-II-14 és 2018-II-15 CESNI-határozatok.
                     
                  
                  
                     
                        2022.1.18.
                     
                  
               
                     
                        A nyilvántartások jellemzői és a használatukra vonatkozó feltételek, 25. cikk (2) bekezdés
                     
                  
                  
                     
                  
                  
                     
                  
               
               B. táblázat
            
            
                     
                        Pont
                     
                  
                  
                     
                        A kompetenciákra vonatkozó alapvető követelmények
                     
                  
                  
                     
                        Megfelelőségi követelmények
                     
                  
                  
                     
                        Alkalmazás kezdete
                     
                  
               
                     
                        1.
                     
                  
                  
                     
                        Az üzemeltetési szintű feladatok elvégzéséhez szükséges kompetenciákra vonatkozó alapvető követelmények 
                     
                  
                  
                     
                        ES-QIN 2018, különösen a 2018-II-3 CESNI-határozat. 
                     
                  
                  
                     
                        2022.1.18.
                     
                  
               
                     
                        2.
                     
                  
                  
                     
                        Az irányítási szintű feladatok elvégzéséhez szükséges kompetenciákra vonatkozó alapvető követelmények 
                     
                  
                  
                     
                        ES-QIN 2018, különösen a 2018-II-4 CESNI-határozat.
                     
                  
                  
                     
                        2022.1.18.
                     
                  
               
                     
                        3.
                     
                  
                  
                     
                        Kompetenciákra vonatkozó alapvető követelmények különleges engedélyek esetében
                     
                  
                  
                     
                  
                  
                     
                  
               
                     
                        3.1.
                     
                  
                  
                     
                        Hajózás tengeri jellegű belvízi utakon
                     
                  
                  
                     
                        ES-QIN 2018, különösen a 2018-II-6 CESNI-határozat.
                     
                  
                  
                     
                        2022.1.18.
                     
                  
               
                     
                        3.2.
                     
                  
                  
                     
                        Navigálás radarral
                     
                  
                  
                     
                        ES-QIN 2018, különösen a 2018-II-7 CESNI-határozat.
                     
                  
                  
                     
                        2022.1.18.
                     
                  
               
                     
                        4.
                     
                  
                  
                     
                        Kompetenciákra vonatkozó alapvető követelmények különleges műveletek esetében
                     
                  
                  
                     
                  
                  
                     
                  
               
                     
                        4.1.
                     
                  
                  
                     
                        Személyhajózási szakember
                     
                  
                  
                     
                        ES-QIN 2018, különösen a 2018-II-5 CESNI-határozat.
                     
                  
                  
                     
                        2022.1.18.
                     
                  
               
                     
                        4.2.
                     
                  
                  
                     
                        Cseppfolyósított földgázzal (LNG) foglalkozó szakember
                     
                  
                  
                     
                        ES-QIN 2018, különösen a 2018-II-8 CESNI-határozat.
                     
                  
                  
                     
                        2022.1.18.
                     
                  
               
               C. táblázat
            
            
                     
                        Egészségi alkalmasságra vonatkozó alapvető követelmények
                     
                  
                  
                     
                        Megfelelőségi követelmények
                     
                  
                  
                     
                        Alkalmazás kezdete
                     
                  
               
                     
                        Egészségi alkalmassági vizsgálat
                     
                  
                  
                     
                        ES-QIN 2018, különösen a 2018-II-2 CESNI-határozat.
                     
                  
                  
                     
                        2022.1.18.
                     
                  
               
               ”